আলিয়া ভাটের গৃহীত পুরস্কার ও মনোনয়নের তালিকা

আলিয়া ভাট একজন ভারতীয় অভিনেত্রী, যিনি হিন্দি চলচ্চিত্রে অভিনয়ের জন্য পরিচিত। ১৯৯৯ সালে তনুজা চন্দ্র পরিচালিত সংঘর্ষ হিন্দি চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্রে তার আত্মপ্রকাশ ঘটে। পরবর্তীকালে তিনি প্রাপ্তবয়স্ক অভিনেত্রী হিসাবে সিদ্ধার্থ মালহোত্রা ও বরুণ ধবনের বিপরীতে করণ জোহর পরিচালিত প্রণয়ধর্মী হাস্যরসাত্ত্বক "স্টুডেন্ট অব দ্য ইয়ার" (২০১২) চলচ্চিত্রের মাধ্যমে বলিউড চলচ্চিত্রে নিয়মিত অভিনয় শুরু করেন। এই চলচ্চিত্রের জন্য তিনি ৫৮তম ফিল্মফেয়ার পুরস্কার অনুষ্ঠানে শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের মনোনয়ন পেয়েছেন। পরের বছরে তিনি কোনো চলচ্চিত্রে উপস্থিত হন নি। ২০১৪ সালে ভাট চারটি চলচ্চিত্রে অভিনয় করেছিলেন। তার অভিনীত তৃতীয় চলচ্চিত্র, ইমতিয়াজ আলী পরিচালিত "হাইওয়ে", যেখানে স্টকহোম সিনড্রোমে আক্রান্ত কিশোরীর চরিত্রে অভিনয়ের জন্য তিনি ৬০তম ফিল্মফেয়ার পুরস্কার অনুষ্ঠানে শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার লাভ করেছেন। ২০১৪ সালে ভাটের সর্বশেষ মুক্তিপ্রাপ্ত চলচ্চিত্র ছিল শশাঙ্ক খৈতান পরিচালিত প্রণয়ধর্মী হাস্যরসাত্মক চলচ্চিত্র "হাম্পটি শর্মা কি দুলহনিয়া", যেখানে তিনি কাব্য প্রতাপ সিং নামে এক পাঞ্জাবী মেয়ের চরিত্রে অভিনয়ের জন্য ২০১৪ স্টারডাস্ট পুরস্কার অনুষ্ঠানে শ্রেষ্ঠ অভিনেত্রী (কমেডি/রোমান্স) বিভাগে পুরস্কার লাভ করেছেন। পরবর্তী বছরগুলিতে তিনি হিন্দি চলচ্চিত্রের সর্বাধিক উপার্জনকারী মহিলা-নের্তীত্বাধীন চলচ্চিত্রগুলিতে কাজ করেছিলেন। ২০১৯ সালে তার সর্বাধিক উপার্জনকারী সঙ্গীতধর্মী নাট্য চলচ্চিত্র "গালি বয়" ৯২তম একাডেমি পুরস্কারে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন হিসাবে নির্বাচিত হয়েছিল।
আন্তর্জাতিক ভারতীয় চলচ্চিত্র অ্যাকাডেমি কর্তৃক বলিউডে চলচ্চিত্র শিল্পের শৈল্পিক এবং প্রযুক্তিগত পেশাদারদের উৎসাহিত করতে প্রতিবছর আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠান আয়োজিত হয়। ভাট এযাবৎ একাধিক বিভাগে ছয় মনোনয়ন সহ তিনটি পুরস্কার জিতেছেন, যার মধ্যে "মন্ত্র স্টাইল আইকন" শিরোনামে একটি বিশেষ পুরস্কার অন্তর্ভুক্ত।
ইন্ডিয়ান ফিল্ম ফেস্টিভ্যাল অব মেলবোর্ন (আইএফএফএম) অস্ট্রেলিয়ার মেলবোর্নে অনুষ্ঠিত বার্ষিক ভারতীয় চলচ্চিত্র উৎসব। এটি ফিল্ম ভিক্টোরিয়া এবং ভিক্টোরিয়া রাজ্য সরকার কর্তৃক আয়োজিত হয় এবং অস্ট্রেলিয়া ও নিউজিল্যান্ড জুড়ে ভারতীয় চলচ্চিত্রের মেলবোর্ন ভিত্তিক পরিবেশক মাইন্ড ব্লাউং ফিল্মস এর প্রযোজনা করে। ২০১০ সালে প্রতিষ্ঠিত, উৎসবটি পূর্বে বলিউড অ্রান্ বিয়ন্ড নামে পরিচিত ছিল, এবং ২০১২ সাল থেকে ভিক্টোরিয় জোট সরকার ভিক্টোরিয় সরকারের উদ্যোগে পুনরায় প্রতিষ্ঠিত হয়েছিল যার লক্ষ্য ভারতীয় চলচ্চিত্র শিল্প এবং ভিক্টোরিয়ার মধ্যে সম্পর্ক জোরদার করা। ভাট ২০১৭ সাল থেকে দুইটি মনোনয়ন পেলেও কোনো পুরস্কার জেতেন নি।
জি সিনে পুরস্কার হিন্দি চলচ্চিত্র শিল্পের একটি পুরস্কার অনুষ্ঠান, যেটি প্রতি বছর ভারতের বাইরে অনুষ্ঠিত হয়। ভাট আটটি মনোনয়নের মধ্যে তিনটি পুরস্কার জিতেছেন।
টাইমস অব ইন্ডিয়া চলচ্চিত্র পুরস্কার জনপ্রিয় পছন্দ পুরস্কার হিসাবে বিবেচিত যেখানে বিশ্বব্যাপী বলিউড ভক্তরা জনপ্রিয় পছন্দের বিভাগগুলির বিজয়ীদের নির্ধারণের জন্য মনোনয়নের বিভাগগুলিতে ভোট প্রদান করে।
পিপল’স চয়েজ পুরস্কার, প্রক্টর অ্যান্ড গ্যাম্বল প্রযোজিত ব্রিটিশ বার্ষিক চলচ্চিত্র পুরস্কার অনুষ্ঠান, যেখানে বিজয়ীরা সম্পূর্ণ সাধারণ মানুষের ভোটে নির্বাচিত হন।
টাইমস গ্রুপ কর্তৃক ভারতের হিন্দি ভাষার চলচ্চিত্র শিল্পের শৈল্পিক এবং প্রযুক্তিগত পেশাদারদের উৎসাহকে সম্মান জানাতে প্রতিবছর ফিল্মফেয়ার পুরস্কার অনুষ্ঠান আয়োজিত হয়। ভাট এযাবৎ শ্রেষ্ঠ অভিনেত্রী বিভাগে তিনটি পুরস্কার জিতেছেন এবং আটটি মনোনয়ন পেয়েছেন।
বিগ স্টার বিনোদন পুরস্কার হিন্দি চলচ্চিত্র জগতের একটি পুরস্কার অনুষ্ঠান। ভাট এযাবৎ পাঁচটি মনোনয়ন থেকে দুইটি পুরস্কার জিতেছেন।
স্ক্রিন পুরস্কার ভারতের একমাত্র পুরস্কার অনুষ্ঠান যা নির্বাহী পরিচালক এবং একাডেমি অব মোশন পিকচার আর্টস অ্যান্ড সায়েন্সেস গভর্নরের সাথে জড়িত। প্রতিবছর ভারতের হিন্দি ভাষার চলচ্চিত্র শিল্পে পেশাদারদের উৎসাহিত করতে এই অনুষ্ঠান আয়োজিত হয়। ভাট এযাবৎ একাধিক বিভাগে দশটি মনোনয়ন সহ চারটি পুরস্কার জিতেছেন, যার মধ্যে স্টার প্লাস কি নেই সোচ অ্যাওয়ার্ড শিরোনামে একটি বিশেষ পুরস্কার অন্তর্ভুক্ত।
স্টারগিল্ড পুরস্কার বলিউড চলচ্চিত্র শিল্পে পেশাদারদের উৎসাহিত করতে এবং স্বীকৃতি প্রদানের উদ্দেশ্যে প্রদান করা হয়। ভাট তিনটি মনোনয়ন থেকে এখনো কোনো পুরস্কার লাভ করেন নি।
স্টারডস্ট ম্যাগাজিন কর্তৃক প্রদত্ত স্টারডাস্ট পুরস্কার অনুষ্ঠানে ভাট নয়টি মনোনয়ন থেকে দুটি পুরস্কার জিতেছেন।